Z

Z ialah huruf Rumi moden yang ke-26 dan terakhir, disebut zed (). Di Amerika, nama Z disebut zi .

 Sejarah 
 Z Proto-Semitik Z Phoenicia Z Etruskan Zeta YunaniFail:Proto-semiticZ-01.pngFail:PhoenicianZ-01.pngFail:EtruscanZ-01.png64px
Nama huruf Semitik asalnya ialah zayin, yang mungkin membawa maksud "senjata", serta merupakan huruf ketujuh dalam abjad berkenaan.

Bentuk Z Yunani amat menyerupai huruf Phoenicia I, dan begitulah bentuk hurufnya sepanjang zaman kuno. Orang Yunani memanggilnya Zeta, berasaskan nama-nama huruf Eta (η) dan Theta (θ).

Dalam abjad Etruskan, huruf Z munngkin menandakan bunyi ; dalam bahasa Latin pula, . Dalam bahasa Latin awal, bunyi  berubah menjadi  maka lapuknya huruf Z. Maka pada tahun 300 SM huruf Z digugurkan oleh Censor Appius Claudius Caecus, lalu diganti huruf baru G di tempatnya.

Pada abad pertama SM, huruf Z diterapkan kembali ke dalam abjad Rumi agar menandakan bunyi zeta Yunani dengan lebih tepat berbanding transkripsi S di awal kata dan ss di tengah kata-kata berkenaan sebelum ini, cth. sona = ζωνη, "tali pinggang"; trapessita = τραπεζιτης, "jurubank". Huruf ini hanya kelihatan dalam kata-kata pinjaman Yunani, dan Z bersama Y merupakan dua huruf yang dipinjam oleh bangsa Rom terus dari Yunani.

Dalam Bahasa Latin Kasar, huruf Zeta Yunani nampaknya menandakan bunyi (), dan kemudian (); d dipakai untuk bunyi  dalam kata-kata seperti baptidiare sebagai ganti baptizare ("baptis"); sebaliknya Z dijadikan tanda bunyi  dalam bentuk-bentuk seperti zaconus bagi diaconus ("paderi"); dan zabulus untuk diabulus ("iblis"). Z juga sering ditulis sebagai gantian konsonan I (iaitu, J, ) seperti zunior untuk junior "lebih muda".

 Bentuk-bentuk Z 
Bentuk lainan glif Z yang berasal dari ruoa huruf/mukataip Goth dan huruf patah moden awal ialah "z berekor". Bentuk huruf z berekor ini bergabung dengan bentuk huruf s panjang, menjadi huruf kembar ß dalam ejaan bahasa Jerman.

Satu bentuk z berekor iaitu Ezh, diterima guna dalam IPA sebagai tanda konsonan frikatif belakang gusi bersuara ().

 Penggunaan 
Dalam bahasa Melayu, huruf "z" berbunyi konsonan frikatif alveolar bersuara yang terdapat dalam kata-kata pinjaman bahasa Arab, Parsi dan Eropah; misalnya: "ziarah", "zapin" dan "zoo", begitu juga dengan bahasa Inggeris seperti dalam perkataan "zip", "realize" dan sebagainya. Adakalanya dalam bahasa Inggeris, "z" membawa bunyi frikatif belakang gusi bersuara () seperti dalam perkataan "azure".

Dalam bahasa Itali, huruf Z menandakan dua fonem iaitu  dan ; dalam bahasa Jerman, huruf Z membawa ; dalam bahasa Sepanyol Castellano pula  (iaitu th dalam thing Inggeris), tetapi dalam loghat-loghat lain (Amerika Latin, Andalusia) bunyinya .

Dalam sistem pinyin bahasa Mandarin "z" disebut . Dalam perumian bahasa Jepun pula, huruf z menandakan bunyi  dan .

Sistem IPA memakai simbol  untuk konsonan frikatif alveolar bersuara. Dalam bahasa Inggeris, sesetengah kegunaan huruf S disebut , seperti dalam perkataan "closed", ""

 Kod-kod pengkomputeran 

Titik kod  Huruf besar  Huruf kecilzUnikodU+005A  U+007AASCIIPerpuluhan90  122Perduaan01011010  01111010EBCDIC233  169

 Lihat juga 

 Zed
 Zee
 Ž
 Ź
 Ż
 Ezh
 Ƶ
 Zzz
 З, з - Ze (huruf Cyril)

 Rujukan 

Kategori:Rumi